[{"text_idx": "#000002", "text": "Share this postClose sharing boxMis juhtus? Anderson loovutas Nishikorile vaid u\u0308he geimi!TwitterFacebookLinkedIn"}, {"text_idx": "#000004", "text": "Kui u\u0308leeile tekitas ATP finaalturniiril Londonis furoori jaapanlase Kei Nishikori (Jaapan, 7. asetus) vo\u0303it Roger Federeri (S\u030cveits, 2) u\u0308le, siis ta\u0308na oli jaapanlane kui puuga pa\u0308he saanud ja kaotas Kevin Andersonile (LAV, 4) 0:6, 1:6."}, {"text_idx": "#000005", "text": "La\u0308hedal oli ka \u201ckaks muna\u201d, aga seisul 6:0, 5:0 suutis Nishikori siiski ainsat korda oma pallingut hoida. Sealjuures oli Nishikori kaks na\u0308dalat varem Pariisi turniiril Andersoni vo\u0303itnud. Esimene nulliga sett kestis siiski u\u0308le poole tunni, sest Nishikori kaks servigeimi olid u\u0308pris pikad \u2013 mo\u0303lemal juhul vo\u0303itis Anderson kolmandalt murdepallilt."}, {"text_idx": "#000006", "text": "Teises setis ma\u0308ngiti punkte isegi va\u0308hem ja kokku kestis ma\u0308ng tund ja 4 minutit. Pole ime, et Andersoni pallingu na\u0308itajad olid peaaegu ideaalsed: ku\u0308mme a\u0308ssa, mitte u\u0308htki topeltviga ja esimese servi protsent 78! Nishikori, kes lo\u0303i kaks a\u0308ssa ja tegi kaks topeltviga, tabas esimest servi kasti vaid 45% juhtudel. Ta vo\u0303itis oma pallingugeimides ainult 43% punktidest."}, {"text_idx": "#000007", "text": "Andersonil peaks olema edasipa\u0308a\u0308s Lleyton Hewitti nimelisest alagrupist kindlustatud, sest surnud ringi korral annab suur vo\u0303it Nishikori u\u0308le talle sellise paremuse, et teisest kohast allapoole enam langeda ei saa."}, {"text_idx": "#000008", "text": "Nishikori ei osanud nii suurt kaotust millegagi po\u0303hjendada. \u201cEksisin palju. Miks, ma ei tea. Kuidagi ei tunnetanud ta\u0308na palli, polnud minu pa\u0308ev. U\u0308ritan homme treeningult maksimumi vo\u0303tta ja ja\u0308rgmiseks ma\u0308nguks kaotus unustada,\u201d u\u0308tles Nishikori. Jaapanlasel on endiselt head lootused edasi pa\u0308a\u0308seda, kui ta alistab viimases voorus Dominic Thiemi (Austria, 6)."}, {"text_idx": "#000009", "text": "Arvatult tunnistas Anderson, et see oli u\u0308ks tema karja\u0308a\u0308ri parimaid ma\u0308nge. \u201cTeadsin, et Kei vastu tuleb anda endast parim. Sain alguses ha\u0308sti minema ja olin suuteline hoidma teda surve all kogu mats\u030ci. Sellist ma\u0308ngu ootad terve aasta ja teha seda siin on fantastiline,\u201d u\u0308tles Anderson."}, {"text_idx": "#000013", "text": "Anderson: on o\u0303iglane, et esmalt vaktsineeritakse eesliinil olijaid"}, {"text_idx": "#000018", "text": "Roger Federer tegi Miamis perfektse esituse"}, {"text_idx": "#000020", "text": "TennisNet.ee \u2013 mis? miks? ja kellele?"}]